Author: NpPPP
Last saved by: sulik

Doložka finančných, ekonomických, enviromentálnych vplyvov a vplyvov na zamestnanosť

Doložka finančných a ekonomických vplyvov - dopad navrhovaného zákona na štátny rozpočet 

	Podľa zákona č. 598/2003 o štátnom rozpočte na rok 2004 je v rámci účelových prostriedkov rozpočtových kapitol na rok 2004 pre Ministerstvo hospodárstva SR vyčlenených na podporu zriaďovania priemyselných parkov (podľa zákona č. 193/2001 Z. z. v znení neskorších predpisov) 300 000 tis. Sk. 

	Konkrétne dopady zákona na tvorbu zdrojov (príjmovú časť) štátneho rozpočtu nie je možné vyčísliť. Zvýšenie objemu výroby a služieb, v dôsledku zriaďovania priemyselných parkov, však bude znamenať zvýšenie objemu  dane z príjmov právnických osôb (podnikateľov v priemyselnom parku) i dane z príjmov fyzických osôb (zamestnancov na novovytvorených pracovných miestach v priemyselných parkoch). Vytvorením nových pracovných miest sa znížia výdavky na podporu v nezamestnanosti a dôjde aj k zníženiu (úspore) výdavkov na sociálnu pomoc. 

	Dotácie na zriadenie priemyselných parkov budú poskytované obciam transférom cez MH SR. Návrh zákona nebude mať negatívny dopad na rozpočet obcí. 

Enviromentálny vplyv novely zákona

Každý priemyselný park bude musieť byť posúdený na Ministerstve životného prostredia SR. Prevádzky v priemyselných parkoch budú musieť dosahovať vo všetkých svojich parametroch také hodnoty, ktoré budú spĺňať zákonné požiadavky platné na území Slovenskej republiky, ako aj požiadavky v súvislosti s aproximáciou legislatívy Slovenskej republiky na požiadavky Európskej únie.

Dopad navrhovanej novely zákona na zamestnanosť

	Je evidentné, že podpora zriaďovania priemyselných parkov smeruje k vytváraniu nových pracovných miest, čiže k zvyšovaniu zamestnanosti. Efekt tejto podpory však vopred nie je možné vyčísliť, pretože kvantifikácia týchto dopadov závisí od konkrétnych investičných zámerov, ktoré sa budú predkladať až po nadobudnutí účinnosti novely zákona.